kk kk ky kk ky kk ky ru kk ky kk kk kk kk uk uk ru kk be kk kk kk kk kk kk kk kk kk en kk kk kk kk kk kk kk kk kk kk kk kk kk kk kk en kk kk kk kk kk kk kk kk kk kk kk kk kk kk kk kk sah kk kk kk ka kk kk kk pt kk kk kk
ИСЛАМ ДІНІ САЙТЫ | Әдеп-ахлақ :: Мазақ қылу
7 - Рабиул-әууәл, 1444 жыл.
3 - Қазан, 2022 жыл.
Сұрақ: Мұсылмандарды мазақ қылатындарға қалай қарауымыз керек?
Жауап: Имам Раббани хазреттері былай деген:
Адамның мұсылман екенінің белгісі – Ислам дұшпандарын тануы, оларға алданбауы, сөздерін тыңдамауы. Аллаһу та'ала Құран кәрімде Тәубе сүресі 28-ші аятында кәпірлерге Нәжіс, яғни лас деді. 95-ші аятында да Рижс деді. Рижс сөзі де лас дегенді білдіреді. Сондықтан мұсылмандардың өздерін мазақ қылған кәпірлерді лас және зиянды білуі керек. Осылай білсе, олармен достық құрмайды, оларды жақсы көрмейді, олардан аулақ жүреді. Олармен бірге болудан жиіркенеді. Осындай кәпірлермен ақылдасу, жұмыстарды олармен кеңесіп, олардың сөзімен әрекет ету – осы дін дұшпандарын құрметтеу болып саналады. Әрі оларды қадірлеу болады.
Әулиелердің бірі былай айтқан:
«Сендерден бірің диуана болмағанша, толық мұсылман бола алмайсыңдар.» Бұл жерде «Диуана болу» дегені – Ислам дінін жаюға күш салу және осы кезде өз жеке пайдасы мен зиянын ойламау деген сөз. Мұсылмандыққа тиіспесе болды, не болса да бәрібір! Тек мұсылмандыққа зиян тимесін! Мұсылмандық дегеніміз – Аллаһу та'ала және Оның пайғамбары разы болған, ұнатқан нәрселер деген сөз. Аллаһу та'ала разы болған нәрселерден артық және құнды не болуы мүмкін?» (1 том, 163 хат)
Күпірге себеп болатын сөздер
Құнды кітаптарда былай жазылған:
«Күпірге себеп болатын бір сөзді, ешкім қорқытпаған болса да, айтқан адамның иманы кетеді. Өйткені әр мұсылманның білуі қажет болған нәрселерді үйренуі парыз. Білмеуі үзір (кешірімді себеп) болмайды, үлкен күнә болады. Күпірге түскен адамның әуелгі ғибадаттары жойылады. Тәубе етсе, кері қайтарылмайды. Тәубе ету үшін тек калима-и шаһадат айту жеткіліксіз. Күпірге себеп болған нәрсеге де тәубе етуі қажет.» (Бәриқа, Хадиқа)
Бурханәддин Марғинани хазреттері «Құран кәрімді әуендетіп оқыған қариға "Қандай әдемі оқыдың" деген адамның иманы кетеді. Иманды және некені жаңалауы қажет болады» деген. (Дуррул мунтәқа)
Әбу Насыр Дәббуси хазреттері Қазы Захирәддин Харезми хазреттерінен жеткізіп былай дейді:
«Бір әншіні тыңдаған немесе қандай да бір харам істі көрген адам харам екеніне сеніп немесе сенбей бұған "Қандай тамаша" десе, сол сәтте иманы кетеді.» (Сүйіншілеуші хаттар, 266)
«Кәпірлердің ғибадат ретінде жасағандары және кәпірлік белгісі болған және Ислам дінін жоққа шығару, сенбеу белгісі болған және қорлауымыз қажет болған нәрселерді істеген және қолданған адам кәпір болады. Бұлардың баршаға мәлім болғандарын білмей немесе қалжың ретінде немесе адамдарды күлдіру үшін істеген адам да кәпір болады.» (Биргиуи өсиетнамасы)
«Зәрури болған және қуатты хабармен білдірілген діни білімдеріне сенбеген адам кәпір болады. Сенбегенін білдіретін әр сөз, қалжың ретінде айтылса да, қалаусыз айтылса да, күпір болады.» (Миләл-нихал)
«Күпірге себеп болған бір әрекетті істеу күпір болады. Мысалы белге зүннар деп аталатын поп белбеуін байлау және күпірге тән киім кию де осындай. Бұларды әзіл үшін, басқаларды күлдіру үшін қалжың ретінде қолдану да күпірге себеп болады. Сенімінің дұрыс болуы да пайдасын тигізбейді.» (Бәриқа)
Мифтах-ул-жәнна кітабында былай жазылған:
«Пәлен мұсылман менің көзімде яһуди сияқты» деп айту күпір. Ахиретте болатын нәрселерді мазақ қылу күпір. Қабірдегі және қияметтегі азаптарды ақылға, ғылымға сай емес деп сенбеу, «Пайыз халал болғанда ғой» деу, Ислам білімдерін және дін ғалымдарын кішімсіну де күпір.
Ақылды, білімді, әдебиетші екенін көрсету үшін немесе қасындағы адамдарды күлдіру, қуанту үшін немесе келемеждеу үшін айтылған сөздерде күпірге түсуден қатты қорқу керек. Бір адам кіші күнә істесе, оған «Тәубе ет» делінгенде «Тәубе ететіндей ештеңе істемедім ғой...» десе, кәпір болады.
«Пәлен зат пәлен адамда жоқ, бар болса кәпір болып кетейін» деп ант етсе, ол зат сол адамда бар болса да, болмаса да, кәпір болып кетейін дегені үшін күпірге түскен болады. Кәпірлердің ғибадаттарына, Ислам дініне қайшы әрекеттеріне тамаша деп айту да күпір.
Бір әйел беліне қара жіп байласа, «Бұл не?» деген сұраққа «Зүннар» десе, кәпір болады. «Насрани болу яһуди болудан, (америкалық кәпір болу коммунист болудан) жақсырақ» деп айту күпір.
«Білім алу дәрісінде менің не жұмысым бар» немесе «Дін ғұламаларының сөзі неге жарайды» деп айту күпір болады. Бір адам біреуге «Кел, фиқһ кітабын оқиық» десе, ол «Мен ілімді не істеймін» десе, білімді менсінбегені үшін кәпір болады. (Мифтах-ул-жәнна)
Сұрақ: Біреулер дінді, Аллаһты мазақтайды. Жаман жалалар жабады. Сондай адам тәубе етсе, кешіріледі ме?
Жауап: Әлбетте, ең азғын кәпір өкініп, шын ықыласымен калима-и шаһадат келтірсе, тап-таза мұсылман болады. Бүкіл күнәлары кешіріледі. Ал дінді мазақ қылуын жалғастырған адам жазасыз қалмайды. Құран кәрімде былай делінеді:
«Аллаһқа қарсы жалған ойлап шығарған адамдардың жүздері қияметте қап-қара болады.» (Зумәр 60)
Парақорлық – әлеуметтік індет
Жақсы амалдар жамандықтарды жоя ма?
Жастарға қалай насихат айту керек
Сізді не күлімдетті, йа, Расулаллаһ?
Күншіл адам үнемі мазасыз жүреді
«Мен Аллаһтың құлдарына жақсылық жасауды таңдадым»
Жандының суреті бар жерде намаз оқу
Тәубе еткен адам күнә істемегендей болады
Хазреті Әлидің алтын насихаттары
ИМАМ МҰСА КАЗЫМ БИН ЖАФӘР (радиаллаһу анһ)
ИМАМ ЖАФӘР САДЫҚ (радиаллаһу анһ)
Басқы бетке қосу |
Сайтымыздағы мәліметтер бүкіл адамзаттың пайдалануы үшін дайындалған.
Түп нұсқасын өзгертпеу шартымен рұқсат алмай-ақ, әркім қалағанынша пайдалана алады. Islamdini.kz ® 2008-2022